als_Latn dik_Latn sag_Latn
Tirana bën autokritikën e duhur mbas humbjes në derbi. Sot në orën 13:00 në stadiumin Qemal Stafa është luajtur takimi kryesor i javës së 16 mes bardhebluve kryeqytetas dhe kampionëve në fuqi të Skënderbeut. Ndeshja përfundoi me shifrat 2-0 në favor të vendasve të cilët edhe sot u duhej të luanin pa praninë e tifozëve të dënuar nga disiplina.
Që në fillim të takimit Tirana gjen avantazhin me Ndikumanën i cili në minutën e 7 zhbllokon rezultatin. Goli i shpejtë i ndihmon kryeqytetasit të jenë më të qartë në lojën e tyre ndërsa miqtë nga Korça hasin vështirësi në krijimin e lojës. Në minutën e 44 të takimit Marko Radas ndëshkohet me karton të kuq për shkak të një gjesti të gabuar ndaj Ndikumanës duke e lënë Skënderbeun me 10 lojtarë. Në fillimin e pjesës së dytë, në minutën e 50 është sërish Ndikumana që gjen rrjetën për të dytën herë. Nuk ka më histori deri në fund dhe Tirana tashmë ngjitet e dyta me 32 pikë po aq sa Kukësi i vendit të tretë ndërsa Skënderbeu bie në vend të katërt duke ngelur në kuotën e 30 pikëve.
als_Latn als_Latn